De 4 mest vigtige ting i mit liv! – Betina Downes\nDe 4 mest vigtige ting i mit liv!\nDer blev tænkt store tanker i den første halvdel af sidste uge – jeg har reflekteret meget over den udfordring jeg gav mig selv sidste søndag. Da jeg så satte mig ned med papiret foran mig, ja, så tog det ingen tid at nedskrive de 4 mest vigtige ting i mit liv. I den oprindelige udfordring fra http://www.zenhabits.net/simple-living-manifesto-72-ideas-to-simplify-your-life/ skal man opstille en top 4-5 over de mest vigtige ting i ens liv. Jeg blev i tvivl om matematikken.\n4-5 af de mest vigtige ting i mit liv – hvad betyder tallene egentligt? Kan man virkelig reducere vores komplekse liv til kun at have 4-5 mest vigtige ting i livet? Hvordan graduerer man de mest vigtige ting i ens liv? Jeg valgte, at lave min liste uden at lave en top 4-5.\nUdfordringen skulle give mig overblik over de ”ting”, der har den største værdi for mig. Derefter skulle jeg overveje, hvordan jeg finder tid til netop disse 4-5 ”ting” og samtidig overveje, hvordan jeg så bruger den tid bedst muligt. I dette indlæg vil jeg uddybe mine 4 valg.\nBilledet af min liste som ligger på Instagram\nI vilkårlig orden\nArbejdet – mit arbejde er super vigtigt for mig. Jeg elsker at undervise og jeg elsker især, at undervise i fagene fysik, kemi og biologi. Jeg har undervist i grundskolen siden 2001.\nJeg har en baggrund som samfundsfaglig student, så det naturfaglige lå ikke lige til højrebenet for mig. På seminariet valgte jeg biologi på linje og jeg brugte utallige timer på at forstå de komplekse kredsløb, Kreb´s cyklus, proteinsyntesen…..for bare at nævne nogle enkelte benspændere.\nJeg valgte, ydermere at læse fysik/kemi i min fritid – jeg glemmer aldrig den første gang, jeg sad sammen med resten af klassen og skulle lave en begrebskort over atomets opbygning. Jeg havde absolut ingen viden, der kunne støtte mig – det syntes komplet umuligt, at gennemføre et linjefag uden at have nogen som helst forforståelse for f.eks. elementarpartikler, elektriske ladninger, spektralanalyser, kræfter….alt var nyt for mig! Stejl læringskurve kan man vist rolig sige.\nMin tilgang til naturfagene i grundskolen er, at jeg godt kan forstå at det kan være svært – det var det også for mig og det er det stadigvæk. Jeg læser ofte op på mine fag – de fleste bøger på mit natbord ud over krydsordene er fagbøger.\nJeg underviser naturfag, som jeg selv ville have ønsket, at nogen havde undervist mig. Jeg skaber virkelighedsnære problematikker, som eleverne bliver klædt på til at kunne løse.\nMit job er vigtigt for mig, fordi jeg er med til at præge den næste generation, både fagligt, socialt og personligt. Som naturfagslærer kan det være svært at komme tæt på eleverne, da man oftest er ugens gæst. På min arbejdsplads er vi i udskolingen meget priviligeret, da vi har en kontaktlærerordning. De fleste af os har nogle elever vi er kontaktlærere for, hvilket betyder at vi er deres primær omsorgsperson i skolen. Det har stor betydning for min lærerrolle.\nDen bæredygtige mission\nDet kan jo ikke komme som nogen overraskelse for nogen af mine læsere, at jeg er meget interesseret i min bæredygtige udfordring – det at skulle omstille min livsstil til at blive mere grøn, bæredygtig og minimalistisk.\nMissionen betyder meget for mig – den er i gang med at ændre på mange af mine værdier, hvilket betyder, at jeg skal revurdere store dele af mit liv. Det kræver energi og forståelse for mange andre end bare mig selv.\nJeg er selvfølgelig også vildt nysgerrig på hvordan udfordringen lander, når året er forbi – hvor godt kom jeg i mål med de meget forskellige del-udfordringer? Hvilke blev jeg nødt til at nedjustere på, hvilke har jeg måtte skyde helt til hjørne og hvilke fik større medvind end jeg har regnet med?\nDer er stadig så mange ubekendte i denne ligning, at det lige nu er svært, at komme med nogen udtalelser endnu om effekten og dog. Jeg oplever allerede, at jeg har foretaget ændringer i mit liv, som jeg er meget begejstret for – f.eks. de nye grønne madvaner, de sæsonbestemte frugt- og grønt indkøb, reduceringen af plastik i min husholdning, tilgangen til indkøb af nye ting for ikke at glemme stop madspild!\nHøsten fra min første skralde-tur\nJeg glæder mig til stadighed over alt det nye jeg skal lære for at missionen bliver så bred som mulig.\nMed begge børn ude af reden er vi kun to tilbage i huset ud over den røde kat Charlie.\nHver onsdag mødes mine to bonusunger og mine egne unger hjemme hos os, hvor der hygges med mad, hverdagssnak og spil. Det er én af det vigtigste beslutninger, vi har foretaget sammen – at vi vil vores fælles unger. Vores dør er selvfølgelig altid åben, hvis der er behov for os – det tænker jeg at de godt ved.\nDer er ikke så mange personer i mine ungers liv – halvdelen af deres familien bor i Skotland. Derfor er det så meget mere vigtigt for mig, at være der for dem, hvis og når de har brug for mig – og det er ligeså vigtigt, at jeg forstår min besøgstid!\nAt være en ravnemor er ikke noget positivt udtryk – at være en bjørnemor har også nogle hængepartier. De skal jo lære at klare sig selv og ikke være afhængig af deres mor – nemmere sagt end gjort, når man altid har været alene med dem.\nDet var noget nemmere, da de var små – der hvor man havde kontrol over deres liv. Der hvor man gik i seng vidende, at de havde spist godt, lavet lektier, var blevet vasket, havde børstet tænder, havde fået læst godnathistorier og der hvor jeg havde hørt de sidste krampetrængninger af røverhistorier, fordi de ikke ville i seng.\nJeg ved tæt på ingenting i dag – hvis jeg skriver, så får jeg oftest et svar, men ikke altid. Sådan er det lige nu – og det stiller jeg mig tilfreds med – nogle gange…..og så erindrer jeg lige i hvilket omfang jeg tog kontakt til min familie, da jeg var flyttet hjemmefra – ikke så ofte kan jeg godt afsløre.\nMine to drenge på vores jordomrejse – her på Waya Lai Lai, Fiji 2006.\nDe 4 unger er vidt forskellige – de er mellem 18 og 24 år, de er totalt forskellige steder i livet og har meget forskellige håb og drømme. De har meget forskellige behov for vores hjælp – et lyttende øre, en hjælpende hånd, en vejledende samtale, en pep-tale – eller et godt råd. Jeg tænker, at et gratis måltid mad også er en fin ting, når man er fraflyttet det fyldte køleskab.\nJeg holder meget af onsdag aften klokken 18, hvor der er plads til platte vittigheder, ordgejl, konkurrencer og temmelig mange diskussioner. Der er plads til veganere, pandekager med is, Sequence og ugen der gik-historierne. Der er plads til afsløring af nye kærester, til irritation over tyske stile og til skulderklap over nye erobringer. Onsdage er bare helt specielle!\nP.S. Jeg nøjes ikke med onsdage, når der kommer børnebørn – intet klippekort til mig – jeg skal have årskort!\nP.P.S. der er også en ganske speciel plads i mit hjerte til min partner. Det ved han godt.\n”Jeg er vild med at være udenfor” – en brugt sætning, tænker jeg. Men når jeg kigger tilbage på min barndom, så var vi alle sammen udenfor dengang i 70érne. Jeg blev spejder 76 eller 77 – og fastholdt den interesse indtil jeg gik i 8 klasse. Spejder blev lagt på hylden og det var først i 98, at jeg igen tog det blå tørklæde på denne gang som leder.\nMed begge unger solidt plantet i bevægelsen, fik vi mange års fantastiske oplevelser sammen – fra stroppeture i det danske landskab til klatreture i Schweitz. I 2010 stoppede jeg som leder og begav mig ud på nye udendørs eventyr med min nye partner.\nVi har i tidsrummet 2010 til julen 2018 rejst verden rundt – udforsket Costa Ricas regnskove, været på cykeltur i Sri Lanka, trekket Everest Basecamp, dykket på Bali, kulturrejse mange forskellige steder i Europa og gennemtravet TMB – tour Mont Blanc stien utallige gange med telt, soveposer og frysetørret mad.\nJeg elsker at ligge i teltet efter en lang dags vandring. Jeg elsker virkelig frysetørret mad, når jeg vandrer – det hører sig til. Det gør natteroderiet også – det at skulle op om natten for at tisse. Jeg elsker at dele bjergene med min partner – han sætter også pris på storheden, stilheden og lige en ekstra kop kaffe, hvis der er mere vand.\nDerude er der ultimativ frihed – det er bare det ene ben foran det andet. Tankerne falder på plads – der er ro i hele kroppen, også på øverste etage. Jeg nyder af den oplagrede energi i lang tid efter, at vi er kommet hjem igen.\nTMB – Tour Mont Blanc – fra Bertone mod Bonatti, Italien.\nJo, jeg vil mene, at naturen hører til på min liste over de 4 vigtigste ting i mit liv. Natur er nemlig også vores have, drivhuset, min gåtur hjem fra arbejdet, vores vandreture rundt om i Danmark – det er en cykeltur til stranden for at købe is og en gåtur i skoven med termokanden.\nDet er min liste – har du mod på at lave din egen liste over de mest vigtige ting i dit liv?\nmarts 10, 2019 by admin | 4 Comments\n« 72 ideer til at gøre dit liv simpelt – bring it on!\nBæredygtige gaver »\n4 Comments on De 4 mest vigtige ting i mit liv!\napril 27, 2019 kl. 1:19 pm\nThank you! I enjoyed making the list – it made me so much more aware of the most important “things” in my life and how to make more time for them.\nmaj 16, 2019 kl. 5:31 am\nmaj 19, 2019 kl. 8:55 am\nSkriv et svar til this post Annuller svar\nSådan reducerer du dit carbonfodspor!\nTag kampen op mod Black Friday, julegaver og overforbrug!\n“Bæredygtig kost – en guide til valg af bæredygtig kost med omtanke for miljø og dyrevelfærd”\nHaveforvandlingens andet trin – tunnel drivhuset\nGode råd til den aspirerende blomsterfrøsamler\nKatia til Eco-warrior – hvad kæmper du for?\nthis post til De 4 mest vigtige ting i mit liv!\nadmin til De 4 mest vigtige ting i mit liv!\nNyt indlæg på bloggen om at reducere vores carbo\nHver 2 søndag i hver måned er der 25% på alt ø\nJeg har modtaget dette smukke “valnøddetræ”\nDHL delivery most wanted! Kære DHL Express, du sk\nForvirret på et højere plan😳friske økologisk\nHer er endelig en kaffe-elsker med bæredygtig sma\nTotalt fiasko med mit “jeg køber intet på Blac\nDe 3 første hjemmestrikkede halstørklæder er kl\nNyt indlæg på bloggen betinadownes.dk - denne ga\nOpgave til mine dygtige 8 klasses elever: “På h\nDet gør mig sgu glad i låget😊#lagkagehuset #g\nDet gør mig glad, når et brand viser sit commitm\nNyt indlæg på bloggen betinadownes.dk/baeredygti\nNyt indlæg på bloggen betinadownes.dk/haveforvan\nJeg fortsatte affaldsmissionen og på en stræknin\nEn kort gåtur langs et levende hegn i nabolaget a\nSommerferielæsningen stod i bæredygtighedens teg\nDagens høst af grøntsager til aftensmaden💚man\nFik den mest vidunderlige rabarbersaft hos min ven


Vores Danmarkshistorieer en moderne danmarkshistorie, der er målrettet elever i ungdomsuddannelserne. Bogen er skrevet efter 2017-læreplanerne og kan læses sammen med Vores verdenshistorie 1-3 (Columbus, 2019-20).\nVores Danmarkshistorieer bygget kronologisk op med temaafsnit, der gør det nemt at bruge bogen både 'på langs og på tværs', kronologisk og tematisk. Fremstillingen er suppleret med centrale kildetekster, så eleverne bliver fortrolige med kilder og historisk metode.\nPeter Frederiksener historiker, gymnasielærer og forfatter til en lang række bøger til historiefaget og til en bredere offentlighed, bl.a. Grundbog til historie, Det tredje rige, Vietnam - fra drage til tiger, Kindkys fra Pol Pot og Vores verdenshistorie 1-3.\nNormalpris 482,50 DKK


Fanø-pension lukkes: Fængselsaftale er »vanvittig« - Politiken.dk\n9. nov. 2012 KL. 21.51 Fanø-pension lukkes: Fængselsaftale er »vanvittig«\n»Det er helt vildt forfærdeligt. Det er surrealistisk. Det er vanvittigt«. Forstander Lone Lauritzen og de øvrige 14 ansatte på Kriminalforsorgens pension på Fanø befinder sig i en tilstand af chok, efter at de onsdag eftermiddag hørte om regeringens fængselsaftale for de næste fire år. Politikerne fra seks af Folketingets otte partier har besluttet at nedlægge Pensionen Fanø og dens femten pensionspladser for i stedet at fordele pladserne på landets syv øvrige pensioner. Desuden oprettes en helt ny pension i Nordjylland. »Det er virkelig forfærdeligt. Beboerne har stort udbytte af at være her og oplever, at de får hjælp til at skifte spor i deres tilværelse. Og det er jo sådan set det, der er ideen med Kriminalforsorgens pensioner«, siger Lone Lauritzen til politiken.dk. LÆS MEREBred aftale sikrer 200 nye celler og et rockerfængsel\nPensionen Fanø har plads til 15 beboere, hvoraf de fleste afsoner den sidste tid af en længere fængselsstraf. På pensionen vænnes de til en almindelig tilværelse uden kriminalitet og har mulighed for at få udgang til fx undervisning. »Beboerne er meget berørte«, fortæller forstander Lone Lauritzen. En af beboerne skrev onsdag aften et brev til Kriminalforsorgen og forligspartierne med en opfordring om at omgøre beslutningen. Han kalder i brevet lukningen for et »mareridt for nogle rigtige mennesker, der har brug for en ekstra chance her i livet«. »Mit ophold her på Pension Fanø har virkelig givet mig lyst til et kriminalitetsfrit liv tilbage, den har givet mig en masse gode oplevelser og nogle nye værdier, jeg kan tage med herfra. Man kan jo ikke undgå at spørge sig selv, hvad skal jeg nu, hvad sker der herfra …«, står der i brevet, som politiken.dk er i besiddelse af. Bedre at styrke den\nOgså formanden for kriminalforsorgsforeningen John Hatting, der repræsenterer landets ikke-uniformerede fængselsansatte (fx socialpædagoger og skolelærer) beklager lukningen. »Det er en rigtig ærgerlig beslutning. Vi havde håbet, at man i stedet for at lukke institutionen havde opnormeret den og gjort den mere rentabel. Pensionen er kendt for at løse opgaverne rigtig godt, og der er rigtig dygtige medarbejdere. Det havde været en bedre politisk løsning at styrke den«, siger John Hatting til politiken.dk. Aftalen om Kriminalforsorgens økonomi blev indgået af regeringen, Enhedslisten, Liberal Alliance og Det Konservative Folkeparti. Sideløbende med lukningen af Pensionen Fanø oprettes en hel ny pension i Nordjylland med plads til 20 beboere. De 20 pladser indgår i de 200 fængselspladser, som forligspartierne har fundet penge til. I alt løber aftalen op i 1,752 mia. kroner over de næste fire år. Del link


Kommunalvalget nærmer sig med hastige skridt... - Anne Mette Bang Rasmussen\nKommunalvalget nærmer sig med hastige skridt…\nDen 21. november er der kommunalvalg, for 4 år siden blev jeg valgt ind i byrådet for første gang. Jeg har valgt at genopstille for Venstre i Herning Kommune fordi:\n• Jeg kan godt lide at involvere mig.\n• Jeg vil gerne tage ansvar for det samfund jeg bor i.\n• Jeg vil gerne være med til at udvikle vores kommune i en positiv retning.\n– Og så har det været meget positivt at opleve den store grad af samarbejde der er partierne i mellem i kommunalpolitik i Herning Kommune. Her tænkes i højere grad i at skabe de bedste løsninger og betingelser for mennesker, som lever og arbejder i kommunen, frem for at bruge tiden på at diskutere partiholdninger.\nMen “kan det betale sig” at bruge tiden på lokalpolitik?\nJa, det mener jeg bestemt det kan. Helt lokalt – i Kibæk – har min plads i byrådet været medvirkede til:\n• Fremrykning af ny daginstitution (var planlagt til 2021)\n• Fra 1. januar laves der igen mad på alle kommunens plejecentre\n• 2,5 mil. til etablering af kunstgræsbane i Kibæk i 2018\n• Ekstra bevilling i budget 2017 til buslomme v. Kibæk skole\nMen som medlem af byrådet kan jeg ikke KUN tale Kibæk sag. Der skal udvikles rundt i HELE kommunen. Dette har jeg i høj grad været en del af, bl.a. fra min plads i byplansudvalget hvor vi i den seneste 4 års periode, har udarbejdet en lang række lokal- og kommune planer som har muliggjort ny bolig- og erhvervsbyggeri samt energianlæg. Ligesom vi har arbejdet med køb og omdannelsen af sygehusgrunden i Herning, som vi tror på kan blive et meget attraktiv boligområde og tiltrække tilflyttere.\nI børne- og familieudvalget har vi bl.a. arbejdet meget med en forebyggende tankegang “Herning-modellen”. Som betyder tidligere og hyppigere hjælp til udsatte børn: Børn som førhen var blevet sendt på institution når familie var brudt sammen. Her arbejder vi i højere grad på at hjælpe hele familie til at kunne fungere, indrage familierelationer eller hvis det ikke er muligt, ja så får børnene i langt højere grad tilbudt familiepleje. Vi ved at børn som har været i familiepleje har bedre chancer for at klare sig senere i livet, end institutionsbørn. Det at opvokse så tæt på en normal hverdag giver de bedste livsbetingelser.\nPå anlægssiden er det glædeligt at vi har økonomi i kommune til at bygge tre nye daginstitutioner i Vildbjerg, Herning og Kibæk, en ny skole i Hammerum/Gjellerup og give markant løft af Lundgårdsskolen i Tjørring og Brændgårdsskolen, Herningholm og Vestervang (bl.a. renovering af skolegårde, indgangspartier og toiletfaciliteter).\nDe sidste 4 år har jeg ud over at arbejdet med politik lyttet rigtig meget og kommunikeret meget. Altså lyttet til de mennesker som har noget på hjerte, og synes det er plads til forbedring i det vi gør i kommunen. Og så har jeg via nyhedsbreve og denne hjemmeside kommunikeret om de beslutninger vi træffer og hvorfor vi træffer dem. Det er meget vigtigt for mig at DU oplever kommunalpolitik som noget der er tæt på dig, nem at forstå og nem at få indflydelse på. Det vil jeg helt sikkert fortsætte med hvis jeg bliver genvalgt.\nHvis du vil lytte lidt til/læse lidt om hvorfor andre synes jeg skal genvælges kan du læse videre HER:\nUdgivet i 24. oktober 2017 24. oktober 2017 Forfatter Anne Mette Bang RasmussenKategorier Uncategorized\nForrige Forrige indlæg: Kommunalvalget nærmer sig, læs hvad vi går til valg på…\nNæste Næste indlæg: Så er det store-valgplakat-dag….


AskovFonden Årsberetning 2016 by AskovFonden - Issuu\nVELFÆRD FOR MENNESKET\nAskovFonden Årsberetning — 2016\n“ VORES LØSNINGER BYGGER\tRELATIONER\tTIL UDSATTE BORGERE\tI DANMARK MED DET MÅL, AT DE FÅR STYRKEN OG MODET TIL AT TAGE ANSVAR FOR DERES EGET\tLIV OG\tDET SAMFUND, DE ER EN DEL\tAF ”\nINDHOLDS FORTEGNELSE VELKOMSTTEKST AF HELLE ØBO — Hvorfor relationsvelfærd / S. 6 KERNEFORTÆLLING — Fordi alle vinder når ingen taber / S. 12 BLOGUDDRAG — Det kan betale sig at investere i mennesker / S. 14 KURSUSPORTALEN — Viden og værktøjer på socialområdet / S. 20 EFFEKTMÅLING — Effektmåling af sociale ydelser / S. 22 ØKONOMI — Hvor kom pengene fra, og hvad gik de til / S. 24 AFDELINGSBESKRIVELSER — AskovFondens afdelinger / S. 26\n“Menneskers værdighed og relationer skal tilbage i centrum for udvikling af vores velfærdssamfund, og samtidig skal vi turde tale om økonomi, når vi taler velfærd”\nVelkomsttekst af Helle Øbo — Hvorfor relationsvelfærd\nHVORFOR RELATIONS - VELFÆRD? Hvert år er der nye ord og begreber, som er med til at sætte retningen og udviklingen indenfor socialområdet. Når jeg kigger tilbage på 2016, er dét ord, jeg har brugt flest gange, og som har været omdrejningspunktet i alt vores arbejde i AskovFonden, relationsvelfærd. Relationsvelfærd er for mig blevet den nye term for præcis dét, der kan reaktivere og genskabe vores velfærdssamfund, hvor alle borgere får en stærkere stemme og styrker vores fællesskab, foreningsliv og frivillighed. I AskovFonden er mantraet: Mere tillid + stærkere relationer = bedre velfærd. AskovFonden startede i 1943. Initiativet blev taget af nogle elever fra Askov Højskole, som – inspireret af settlementideen, der stammer fra England og USA – ”settled down” blandt socialt udsatte på Nørrebro med det ønske at forbedre de svages rettigheder og hjælpe med sociale problemer – og derved mindske undertrykkelse og social eksklusion. Kongstanken var, at hjælpen skulle skabes mennesketil-menneske, altså i tæt forbindelse og i relation mellem den ressourcestærke og ”den trængende”. I dag – mere end 70 år senere – er det grundlæggende udgangspunkt for AskovFondens arbejde stadig mennesket som omdrejningspunkt for forandring og opbygning af stærke relationer.\nDet er det, fordi vi (ligesom i 1943) tror på, at relationen er afgørende for forandring, og at det er det enkelte menneske, der kender sine egne ressourcer bedst. Dermed er mennesket selv – via sparring og en intensiv indsats – med til at finde den løsning, der kan skabe den bedste og mest positive individuelle forandring. I 2016 er vi blevet endnu mere bevidste om effekten af vores relationelle indsatser. Derfor har vi været optagede af at komme i dialog med omverdenen om, hvordan vi sammen kan udvikle bæredygtige sociale velfærdsløsninger, som kan komme langt flere til gavn og få mennesker til at gå fra at være udsatte til at blive et aktiv for samfundet.\nVI TÆNKER VELFÆRD FØR SYSTEM Udviklingen af Danmarks systemvelfærd har haft langt større konsekvenser, end nogen kunne forudse. Vi har skabt et samfund med for meget styring, kontrol og bureaukrati, mangel på åbenhed og tillid, mindre plads til faglighed, meget lidt rum til at arbejde helhedsorienteret på tværs af sektorerne og manglende inddragelse af civilsamfundet, som er et vigtigt tandhjul for god velfærd. I dag bliver vi nødt til at gentænke vores velfærdssamfund og måden, vi arbejder på i forhold til sociale tiltag.\n“ VI SYNES, DET ER VIGTIGT AT TALE MED HINANDEN... 8\nVi skal tænke velfærd før system. Borgeren og den udsattes evner, behov og ønsker før systemets. Dét kalder vi relationsvelfærd. Fordi dét at bygge bro og opbygge relationer mellem mennesker er en forudsætning for, at kunne styrke vores sociale velfærdskit i samfundet.\nTILLIDEN SKAL TILBAGE Jeg tror på, at tillid er en af grundstenene for, at få sammenhængskraften tilbage i vores samfund. Tillid til hinanden og tillid til at de mennesker, som står i udenforskab, har evner og kompetencer til at komme videre i deres liv. Alle mennesker er vigtige og værdifulde. Dét skal vi blive meget bedre til at fremelske. Vi skal vise tillid og give lighed til de mennesker, som måske aldrig har fået chancen før. Vi skal styrke mennesker til at tage ejerskab over deres eget liv. Når mennesker føler sig mødt med tillid, er det min erfaring, at de også møder deres medmennesker med tillid, og dermed er grundlaget for at opbygge et netværk og fællesskab med andre mennesker til stede. Med andre ord vil vi give ejerskabet og ansvaret tilbage til mennesker, som står i udenforskab.\nMENINGSFULDE FÆLLESSKABER En af de vigtigste opgaver i AskovFonden er at inkludere mennesker i fællesskaber, store som små. At få hvert enkelt menneske til at føle sig betydningsfuld og værdsat. Derfor har vi i 2016 været optagede af at åbne verden op og samtidig invitere verden indenfor. Derfor var det med stor begejstring, at AskovFonden blev udvalgt som partner til Roskilde Festivalens holdningsarbejde med overskriften EQUALITY: STAND UP FOR YOUR RIGHTS. Det betød, at brugere på tværs af AskovFondens afdelinger var med til at planlægge og afholde events på Rising-området i optakten til Roskilde Festivalen 2016. Det blev for alvor meningsfuldt, da vi stod på festivalen og oplevede, at sårbare og udsatte unge – i fællesskab – bidrog til at tage ansvar og ejerskab for deres arrangementer. Lige så spændende og vigtig var dialogen – der opstod med andre unge – om emner, som traditionelt er svære at tale om. Her bidrog AskovFondens unge rollemodeller til, at andre unge fik indsigt i en ellers lukket verden med mange tabuer og misforståelser. Et andet vindue til verden er Folkemødet, som vi traditionen tro afholder i AskovFondens telt på Kæmpestranden. I år havde vi 10 debatter, der handlede om alt fra sociale investeringer til personlige fortællinger fra brugere om deres oplevelser om, at gå fra at være udsat til at blive en del af et meningsfuldt fællesskab.\nOGSÅ OM DET, DER ER SVÆRT” Det måske vigtigste på årets folkemøde var, at vi igen fik mulighed for at debattere fremtidens velfærd med både politikere, meningsdannere og brugere, og at vi dermed var med til at påvirke debatten og diskussionen om fremtidens bæredygtige velfærdsløsninger.\nVi er en moderne NGO i samfundet, og ét af vores strategiske mål er at give stemme til de mennesker, som ellers ikke bliver hørt i debatten. Med andre ord, AskovFonden vil tale om det, ”man” ellers ikke taler om – vold i familien, psykisk sygdom m.v.\nVI STYRKER DE UDSATTES STEMME\nVi synes, det er vigtigt at tale med hinanden – også om det der er svært. Derfor er vi glade for, at vores brugere hver dag er modige og åbne overfor at gå i dialog med os og med omverdenen om deres syn og perspektiv på sociale løsninger.\nI 2016 har vi skabt en større berøringsflade med den brede offentlighed. Dette skyldes ikke mindst lanceringen af vores nyhedsbreve, blogindlæg og de populære #Energishots. #Energishots er AskovFondens morgenmøder, som vi afholder fire gange om året, hvor fokus er vidensdeling, diskussion og fælles refleksion over aktuelle emner inden for sociale forandringer og nye måder at tænke velfærd på. 2016 var også året, hvor vi lancerede vores kursusportal. Gennem den nye portal ønsker vi at formidle den viden, vi har fra praksis, så flere kan få glæde af vores erfaringer og målrettede indsatser. Vi tilbyder kurser, workshops og supervision med det formål at skabe social bæredygtighed i vores samfund. AskovFonden er en non-profit organisation, så når du køber et kursus hos os, investerer du direkte i nye sociale løsninger, og får konkrete værktøjer til at bruge de mest målrettede og effektive indsatser.\nJeg har oplevet, at mine personlige blogindlæg har affødt mange holdninger til vores arbejde. Det er både positive og kritiske stemmer, og vi tilstræber at have dialog med alle, der har lyst til at engagere sig i vores syn på udsathed, sociale indsatser og meningsfulde investeringer på socialområdet.\nDET VIL VI I 2017 Menneskers værdighed og relationer skal tilbage i centrum for udvikling af vores velfærdssamfund, og samtidig skal vi turde tale om økonomi, når vi taler velfærd. Hvis vi kan dokumentere, at vores sociale løsninger har effekt, kan vi bedre overbevise omverdenen om, at det kan betale sig at investere i mennesker.\nDEN RIGTIGE INVESTERING I SOCIALPOLITIK 10\nEt af de paradigmer, der er forbundet med socialpolitik er, at vi er dårlige til at beregne, hvad det alternativt koster at investere i sociale velfærdsløsninger. Ikke mindst hvad det koster, hvis vi ikke handler i tide. Det har store konsekvenser for de mennesker, som har brug for hjælp, fordi vi i dag oftest handler reaktivt og finder på lappeløsninger frem for at være proaktive og forebyggende. Vi har et mindsteindgrebsprincip i landets kommuner, der betyder, at vi skal tilbyde den mindst indgribende foranstaltning. Det kan give god mening, når indsatsen er målrettet et specifikt problem, der skal løses her og nu. Men hvis vi taler om indsatser til de allermest udsatte, er det en decideret dårlig investering ikke at gøre det rigtige fra starten. Vi møder mange mennesker, som har flere udfordringer på samme tid. Eksempelvis en ung hjemløs uden uddannelse og arbejde, som er psykisk sårbar, og som har stået udenfor samfundets fællesskab gennem en længere periode. Når den unge hjemløse bliver tilknyttet op til fire forskellige forvaltninger og ligeså mange forskellige indsatser, så er det næsten dømt til at mislykkes. Her vil AskovFonden i stedet fokusere på den primære udfordring, som er den vigtigste i mødet med den unge, og efterfølgende arbejde målrettet med at få de øvrige udfordringer løst med den unge i centrum. Det betyder, at vi i stedet for at være tilknyttet flere forvaltninger og indsatser, løser alle problemer under ét tag med én og samme relationsmedarbejder i en sammenhængende og kontinuerlig periode.\n“VI GLÆDER OS TIL AT GÅ I DIALOG MED UNGE OM TEMAET KULTUREL LIGHED..."\nROSKILDE, FOLKEMØDE, KONFERENCE OG UNGDOMSFOLKEMØDE I 2017 vil vores vindue til omverdenen være fokuseret på fire begivenheder; en konference på Christiansborg, hvor vi præsenterer vores tanker, praksis og viden om det, vi kalder relationsvelfærd. Konferencen bliver bygget op omkring nogle cases fra virkeligheden, og vores ønske er at få skabt en fremadrettet dialog om, hvad der skal til for at udvikle fremtidens bedste velfærdsløsninger. På Folkemødet vil vi traditionen tro være til stede med vores telt på Kæmpestranden med det mål at afholde meningsfulde debatter, der flytter noget. I samarbejde med Roskilde Festivalen er vi allerede i gang med at planlægge årets event med vores brugere. Vi glæder os til at gå i dialog med unge om temaet ‘kulturel lighed’.\nSom noget nyt i år vil AskovFonden også være til stede på Ungdommens Folkemøde til september. Der ser vi frem til at komme i dialog med endnu flere unge mennesker, som har brug for nye venskaber, relationer og fællesskaber. Som jeg skrev i indledningen af denne årsberetning, ser vi det som en naturlig del af AskovFondens arbejde, at gå ud i verden og være med til at skabe debat om vores alle sammens velfærdssamfund. At få brudt nogle af de tabuer, der omgiver livet som udsat og vigtigst af alt: At blive klogere sammen med alle de andre interessenter og aktører, som også er optagede af at skabe nye meningsfulde og bæredygtige velfærdsløsninger og fællesskaber i vores samfund. Fordi alle vinder når ingen taber. Kærligst\nAdm. direktør AskovFonden\nJeg tror på, at måden hvorpå vi får brudt systemvelfærdsparadigmet er, at tage fat på nye finansieringsmodeller, som – udover at beregne, hvad det har af omkostninger at investere i bæredygtige sociale løsninger – også kan påpege, hvor dyrt det er at vente til mere indgribende sociale foranstaltninger er nødvendige. Én af de finansieringsmodeller er ‘payment by result’. Her investerer en fond i en social indsats ”en prototype”, som AskovFonden er med til at udvikle og dokumentere. Den sociale indsats afsættes så til kommunen, som kun betaler for den målrettede indsats, der er gennemprøvet og har opnået de mål og resultater, som er aftalt mellem kommunen og AskovFonden.\nKernefortælling — Fordi alle vinder, når ingen taber\nkvinder og 13.000 mænd bliver hvert år udsat for vold fra deres partner\nAskovFonden er en NGO, der siden 1943 har udviklet løsninger på samfundets aktuelle sociale problemer. Vores løsninger bygger relationer til udsatte borgere i Danmark med det mål, at de får styrken og modet til at tage ansvar for deres eget liv og det samfund, de er en del af. I et samarbejde med AskovFonden går borgerne fra at være en omkostning til at blive et aktiv i og for samfundet. I vores seks afdelinger tilbyder vi hjælp og støtte til over 2000 mennesker hvert år. AskovFonden har i mere end 70 år dannet fortrop i udviklingen af nye sociale løsninger. Vi har eksempelvis stået bag oprettelsen af de første mødregrupper i Danmark (1943), socialpsykiatrien (1975), døgnbehandlingstilbud til mennesker med spiseforstyrrelser (1983), SSP-samarbejdet (1984) og Dialog mod Vold (2001). I 2013 etablerede vi KBH+, hvor vi bygger bro mellem unge, uddannelse og arbejdsmarkedet.\nVi er optagede af, at blive klogere undervejs. Derfor har vi udviklet dokumentationsmodellen AIM (Assessment Intervention Model), som vi bruger til effektmåling, evaluering og udvikling af vores sociale indsatser. Vi arbejder målrettet på at indføre en bedre dokumentationspraksis generelt i socialt arbejde i Danmark, og vi er optagede af at afprøve og konsolidere nye finansieringsmodeller for bæredygtigt socialt arbejde.\nBloguddrag — Det kan betale sig at investere i mennesker\nDET KAN BETALE SIG AT INVESTERE I MENNESKER LÆS ALLE HELLE ØBO'S BLOGS PÅ ASKOVFONDEN.DK I Danmark har vi en velfærdsmodel, der bygger på et ansvar om at tage hånd om de svageste. Mennesker der på et tidspunkt i deres liv har brug for hjælp til at komme på benene igen. Denne intention er god, og indeholder muligheden for at give mennesker styrken og modet til at tage ansvar for deres liv og det samfund, de er en del af. Problemet er blot, at vi handler for sent. Vi må gentagne gange konstatere, at sager – der burde blive taget hånd om – først får opmærksomhed, når problemerne er så store, at de nærmer sig en katastrofe, både for det enkelte menneske, men også i omkostninger for samfundet. Løsningen fra mit perspektiv er, at vi ændrer vores velfærdsmodel til en mere proaktiv og ansvarlig model. En model, som sikrer en lovgivning, der gør, at mennesker – der har brug for hjælp, og som gerne vil tage ansvar for deres adfærd – altid har muligheden for at få hjælp. I den nuværende situation er de menneskelige omkostninger selvsagt store, og vi risikerer tilmed at producere mennesker, der bliver afhængige af overførselsindkomster frem for mennesker, der tager ansvar for og bidrager til det samfund, de er en del af.\nDEN 4. SEKTOR OG DEN MENINGSFULDE SAMSKABELSE 16\nI disse tider taler flere om den 4. sektors betydning for fremtidens udvikling af nye velfærdsløsninger. Da vi i AskovFonden dagligt beskæftiger os med dette både i teori og praksis, er vi også både nysgerrige og engagerede i denne udvikling. Det centrale i den 4. sektor er behovet for nye typer af fællesskaber - nye steder at samles, hvor vi udnytter hinandens forskellighed til at udvikle os og skabe resultater, der er ud over det, vi kan formå hver især. Jeg tror, at der er så stor opmærksomhed omkring den 4. sektor og samskabelse, fordi vi ser behovet for nye veje til velfærd og vækst gennem nye typer af fællesskaber og partnerskaber. Min drøm er, at den 4. sektor fortsat vil bidrage til at skærpe fokus på, at det er afgørende at skabe meningsfulde fælleskaber på tværs af de eksisterende sektorer – og med civilsamfundet som vital aktør. Jeg tror på det, netop fordi alle har brug for at høre til og føle sig som værdifulde medskabere i meningsfulde fælleskaber.\nHVEM HAR ANSVARET FOR DEN GODE INTEGRATION? Det nærliggende og lette svar er politikerne. Desværre tror jeg ikke på, at de kan løse det alene. I min optik ligger ansvaret hos os alle sammen! Og før vi erkender, at det er alle os, som er en del af dette samfund, der kan bidrage til den gode integration, før når vi ikke i mål med det, de allerfleste vel ønsker: nemlig at mennesker – der kommer hertil i nød – bliver hjulpet på vej med henblik på at tage ansvar for deres eget liv og blive en del af det samfund, de skal leve i.\nJeg synes, vi ALLE skal kigge indad og handle udad, og dermed vise at danske værdier også handler om fællesskaber med dem, vi ikke kender. AskovFonden har igennem mere end 70 år været med til at udvikle sociale velfærdsløsninger i samarbejde med erhvervslivet, kulturlivet og andre aktører, og vi har også en forpligtelse til at handle på den integrationskrise, der lever lige nu. Derfor har vi taget et initiativ til at udvikle nogle nye modeller for meningsfulde fællesskaber, som kommer til at inddrage etniske familier, der er blevet succesfuldt integreret. Målet er, at disse familier – med troværdighed og viden – kan være med til at vise vejen for de mennesker, der kommer hertil, og som på sigt skal blive en del af det danske samfund. Så hvis du har noget, du kan bidrage med til dette nye arbejde, så vil vi gerne høre fra dig.\nBEDRE VELFÆRD FOR FÆRRE PENGE En procent af borgerne har så tunge og komplekse sociale problemer, at de tegner sig for 30 procent af de kommunale velfærdsudgifter. Flere kommuner er nu i gang med at effektivisere indsatsen over for de tungeste sociale borgere. Danmarks nuværende velfærdsmodel har længe været under pres. Det stærke og ensidige fokus på økonomi og udgifter, opbygningen af rigide bureaukratiske systemer, større krav til kontrol og styring/måling af tid og ressourcer, kasse- og systemtænkning har store konsekvenser – både økonomisk og menneskeligt. I Danmark, hvor vi ellers har en lang og stærk tradition for at løse problemer i fællesskab, står vi med et historisk tab af social kapital, en tiltagende individualisme og passivitet. Menneskelige relationer er blevet til økonomiske relationer, hvor systemet opleves vigtigere end mennesket. Endelig har vi en udeblevet vækst, og et vedblivende presset finansielt miljø.\nMILLIARDER PÅ SOCIALE INDSATSER I DANMARK\nSom det foregår nu, starter vi forfra hver eneste gang uden at bruge vigtige indsigter fra tidligere. Vi er ineffektive og uprofessionelle, når det drejer sig om at opsamle viden, som vi kan bygge videre på. Risikoen er, at vi dermed bliver inkompetente til at kvalificere indsatserne for dem, der har allermest brug for det. I AskovFonden er ét af vores vigtigste mål hele tiden at blive klogere på vores målgrupper og på, hvad der virker for den enkelte. Derfor har vi i 17 år dokumenteret, hvad der kommer ud af de indsatser, vi tilbyder. Hvis vi ikke kan dokumentere, at en social indsats virker, så har vi den ikke. Så enkelt er det.\nHvert eneste år bruger vi 45 milliarder på sociale indsatser i Danmark. Forskning viser, at det blot er 10 procent af disse indsatser, som bliver dokumenteret, og som vi derfor kender til effekten af. Med andre ord kender vi ikke effekten af de resterende 90 procent, hvilket betyder, at vi bruger 40,5 milliarder uden at vide, om vi får noget ud af dem - og i givet fald hvad. Det er ikke kun bekymrende i forhold til det enkelte menneske, der har brug for at blive mødt med den rigtige hjælp, men også en yderst kritisabel måde at forvalte penge på. Hvorfor det er så udfordrende at tale om og realisere dokumentation på effekt, når det gælder socialt arbejde? Det forstår jeg simpelthen ikke. Det altafgørende for mig er, at hjælpen virker for den enkelte, fordi jeg ved, hvor meget det betyder, at få den rigtige hjælp på det rigtige tidspunkt. Jeg har arbejdet med mennesker i 20 år. Mennesker der er udsatte eller har brug for hjælp i en korterevarende livskrise. Det undrer mig, at vi ikke er blevet bedre til udvikle, implementere og systematisere metoder til at identificere forandringsnøgler, som flere mennesker kan få gavn af.\nMandag Morgen, uge 32\nSkærpede budgetter og økonomiske begrænsninger er blevet en grundforudsætning i det offentlige - the new normal, hvor den store udfordring ligger i, at finde løsningen til, hvordan vi nytænker den offentlige sektor med det formål at skabe bedre og mere effektiv velfærd for færre penge. Vi må radikalt genoverveje, hvordan staten leverer en række af sine lovbestemte indsatser og hvem, der leverer dem. Den nye økonomi vil helt sikkert give os udfordringer, men vi skal se dette som en mulighed for at innovere og gøre det bedre.\nANTALLET AF UNGE HJEMLØSE ER STEGET MED SIDEN 2009\nER DET ET SAMFUND VÆRDIGT, AT ANTALLET AF UNGE HJEMLØSE STIGER? Det er langt fra nogen statshemmelighed, at antallet af hjemløse har været stigende siden 2009 — og fortsat vokser. Det kan til gengæld undre, at der ikke for alvor er taget hånd om den triste udvikling og sat nye initiativer i søen, der kan skabe en langt mere helhedsorienteret løsning for de hjemløse. Den største stigning i antallet af hjemløse er blandt de unge i alderen 25 til 29 år. Her er antallet af hjemløse steget med 29 procent siden den forrige kortlægning i 2009.\nVi har brug for at lave en kortlægning af unge hjemløse og arbejde med helheden frem for med fragmenter af de unges liv. Vi skal først og fremmest sikre en god overgang fra herberg til bolig, og sikre koordinering og sammenhæng mellem systemets indsatser. Jeg vil vove den påstand, at vi først kan hjælpe unge hjemløse, hvis vi tør erkende, at det er helhedsløsninger, der skal til. Løsninger som afhjælper både årsager og symptomer for de unge. Hjemløshed handler oftest om flere udfordringer end hjemløshed. Hvis vi ikke sikrer os, at vi giver den rigtige hjælp, på det rigtige tidspunkt, så er risikoen for tilbagefald ikke kun sandsynlig, men meget stor, og mange af de unge risikerer at ende med et liv i udenforskab.\nBloguddrag â€” Det kan betale sig at investere i mennesker\nVIDEN OG VÆRKTØJER DER VIRKER PÅ SOCIALOMRÅDET Hvis du vil have den nyeste viden, og de mest effektive værktøjer og metoder for sociale indsatser, så tilbyder AskovFonden en bred vifte af skræddersyede og målrettede kurser. De henvender sig til alle professionelle, som arbejder med forebyggelse, tidlig indsats, behandling og konkrete indsatser på socialområdet.\nAskovFonden er en non-profit organisation. Det betyder, at når du deltager i et kursus hos os, får du ikke alene den nyeste viden om de metoder, som virker inden for socialpolitikken. Du er også med til at investere i nye sociale velfærdsløsninger.\nHVAD FÅR DU UD AF ET KURSUS HOS ASKOVFONDEN?\nHVILKE EMNER AFHOLDER ASKOVFONDEN KURSER OM?\nEn skræddersyet og målrettet kursusdag, der tager udgangspunkt i kursisternes egen hverdag\nBørn og unge Beskæftigelse Spiseforstyrrelser Vold i nære relationer Recovery Effektmåling\nEFFEKTMÅLING AF\tSOCIALE YDELSER 22\nASKOVFONDENS EFFEKTMÅLINGSMODEL HEDDER AIM\nSKABER JERES INDSATSER SOCIALE FORANDRINGER?\nAIM står for Assessment- and Intervention Model (udrednings- og interventionsmodel) og er en statistisk, praksisnær og letanvendelig udrednings- og effektmålingsmodel. AIM er udviklet af AskovFonden i samarbejde med Danmarks Pædagogiske Universitet i 2001.\nDe fleste organisationer på det sociale område svarer ”ja” på dette spørgsmål. De ved, at de påvirker deres målgruppe positivt med deres projekter, indsatser eller forløb. Men de færreste ved hvilken konkret forandring, de bidrager med — og endnu færre ved i hvilket omfang, det sker og hvem i deres målgruppe, der flytter sig mest og hvorfor. AIM kan give dig og din organisation disse svar.\nHVILKEN INDSIGT OG VIDEN FÅR VI GENNEM AIM? AIM giver dybdegående baggrundsviden om vores målgrupper, således at vi kan målrette indsatsen fra starten og måle den sociale forandring, som vores indsats/forløb skaber. Indsigterne fra effektmålingerne bruger vi blandt andet til at: 1.\tSkabe tættere relationer med vores brugere 2.\tUdvikle nuværende og nye indsatser 3.\tOpnå både offentlig og privat finansiering AskovFonden har mere end 16 års erfaring i at kvantificere og måle sociale forandringer, og foretager daglige effektmålinger i vores 6 afdelinger.\nKONTAKT ASKOVFONDENS VIDENSCENTER AskovFondens Videnscenter hjælper eksterne organisationer med at konkretisere deres dokumentationsbehov. Vi tilbyder rådgivning og salg af vores udrednings- og effektmålingsmodel AIM. For mere information ring venligst til Tine Freiesleben på 24 82 03 02 eller skriv på tf@askovfonden.dk\nEffektmåling — Effektmåling af sociale ydelser\nHVOR KOM PENGENE FRA I 2016\nØkonomi — Hvor kom pengene fra, og hvad gik de til\nHVAD GIK PENGENE TIL I 2016\nAfdelingsbeskrivelser — AskovFondens afdelinger\nMIR SKOLERNE 28\nMir Skolerne er specialskoler/behandlingsskoler for udsatte og psykisk sårbare børn. Børnene er normalt begavede, men har udfordringer indenfor fx autismeområdet, ADHD, OCD, angst eller har socio-emotionelle problemstillinger. Vi tager udgangspunkt i den enkelte elevs potentialer og styrker, og giver eleverne de bedste muligheder for faglig læring, personlig udvikling og trivsel, så de kan vende tilbage til den ordinære folkeskole.\nÅBNING AF NATURSKOLEN I marts 2016 åbnede Mir Skolerne Naturskolen i Ledøje. Det er en skole, hvor naturen og andre aktiviteter bliver brugt til at ramme elevernes læringsporte endnu bedre. Der bliver således skabt flere muligheder for at konstruere et individuelt tilpasset lærings-miljø til hver enkelt elev. Forskning viser, at udsatte og psykisk sårbare børn – og børn generelt – profiterer af at lære og være i naturen. Så Naturskolen er en behandlingsskole i øjenhøjde med de elever, der lærer bedst ved at bruge sanserne. Vores vision er at støtte eleverne i at finde styrken og troen på, at de rummer potentialet til at udvikle sig og skabe det liv og den fremtid, de selv ønsker.\nAfdelingsbeskrivelser â€” AskovFondens afdelinger\n" INTET ER\nNYT EVIDENSBASERET KONCEPT FOR ELEV- OG FORÆLDRESAMTALER\nMIR SKOLERNES LÆRINGS- OG BEHANDLINGSSTRATEGI\nI vinteren 2016 er Mir Skolerne gået i gang med at implementere evidensinformerede elevsamtaler og forældresamtaler. I elevsamtalerne benyttes Poul Nissens Læringsskema og Trivselsskema, hvor elevens læring og den trivsel, som er nødvendig for læring, sættes i fokus. I forældresamtalerne benyttes Scott Millers Feedback Informed Treatment til dels at sætte en dialog om deres barns læring og udvikling i gang, og dels til at evaluere forældrenes udbytte af selve samtalen.\nMir Skolerne har forstærket deres lærings- og behand-lingsstrategi, som bygger på evidensinformeret praksis og forskningsunderbyggede tiltag. For det er barnets bedste, det handler om, og barnet har brug for resultater. Baggrunden og fundamentet for at udvikle en sådan lærings- og behandlingsstrategi tager udgangspunkt i en bred vifte af evidens og forskning. Vi er inspirerede af Socialstyrelsens undersøgelser og publikationer, de nationale planer på området for udsatte og psykisk sårbare børn, international forskning samt feedback-baseret behandling og konkrete målinger af elevernes læring, udvikling og trivsel. Intet er en religion, og intet står alene.\nLOW AROUSAL – DEN UUNDVÆRLIGE TILGANG I oktober 2016 var alle medarbejdere på Mir Skolerne på kursus i low arousal tilgangen. På netop behandlingsskoler er affekt og udadreagerende adfærd en del af hverdagen, og det er vigtigt, at personalet både er uddannet og vejledt i, hvordan denne adfærd mødes på den mest hensigtsmæssige måde. Low arousal handler om hvordan dette nedsættes til et minimum og om hvordan, medarbejdernes arbejdsmiljø også kan forbedres.\nNY UDVIDET SKABELON TIL ELEVERNES LÆRINGS- OG UDVIKLINGSPLANER Mir Skolerne udviklede i december 2016 en helt ny skabelon til elevernes lærings- og udviklingsplaner. Det er en omfattende skabelon, der med udgangspunkt i Socialstyrelsens anbefalinger på området inddrager de væsentligste forhold og faktorer i barnets udvikling. Den bygger desuden på Ministeriet for Børn, Undervisning og Ligestillings forenklede fælles mål på folkeskoleområdet. Der er således tale om en meget grundig faglig vurdering og stillingtagen til den enkelte elevs behov ift. læring, udvikling og trivsel.\nNYSTARTEDE FORÆLDRERÅD Som noget helt nyt har Mir Skolerne nu Forældreråd på alle skoler. Forældrerådets opgaver er blandt andet:\nAt være inddraget i arbejdet omkring skolens hverdag\nAt give input til ledelse og personale på skole\nAt drøfte principielle retningslinjer og problemstillinger vedrørende skolen (ikke personsager)\nAt debattere ønsker til samarbejdet mellem skolen og forældrene generelt\nAt bidrage med input og ideer til skolens generelle udvikling\nAt indgå i et samarbejde med skolen om emner vedr. dagligdagen\nDe første møder i Forældrerådene har været meget positive, og vi vil arbejde videre med det nye tiltag.\nOG INTET STÅR ALENE ..."\nAskovFondens Socialpsykiatri (ASPA) henvender sig til mennesker med psykiske sårbarheder. Mellem 200 og 300 brugere kommer i ASPA hver måned. De kommer med mange forskellige udfordringer, men fælles for dem alle er, at det er psykisk sårbare mennesker. Vi har tilbud og aktiviteter indenfor beskæftigelse, undervisning og samvær.\nVi vil vove den påstand, at dét, der gjorde udslaget var, at vi i ASPA både har styr på teorien og den nødvendige praktiske erfaring. Vi inddrog fra starten vores brugere og vores medarbejdere i processen. Dermed blev det meget tydeligt, hvad behovet på Nørrebro er.\nSTÆRKE SOCIALE SAMARBEJDER I ASPA ved vi, at vi ikke kan alting selv og at samarbejde på tværs af kommuner og med andre NGO’er, virksomheder osv. kun gør os bedre. Vi sætter stor pris på vores samarbejdspartnere og ved, hvor vigtige brikker de er i forhold til den støtte, som udsatte mennesker har brug for. I år har vi fået et formaliseret samarbejde med Jobcentret i Skelbækgade omkring uddannelse. Det betyder, at unge vil få lettere adgang til at bruge de rammer og den støtte ASPA kan give – specielt for unge psykisk sårbare, der ønsker at gå i gang med eller færdigøre en HF Flex uddannelse. Vi vil også fremhæve samarbejdet med blandt andre Café Sygemeldt, Foreningen Kæmperne, TUBA, Kulturnatten, Roskilde Festival, Sundhedsforvaltningens aktører indenfor ældreområdet, Stedsans og ikke mindst Center Nørrebro. Her har vi haft et særligt fokus på samarbejde omkring Huset for Psykisk Sundhed, som er et helt nyt samarbejde mellem kommunen og regionen.\nVI MÅLER PÅ VORES INDSATSER I ASPA måler vi på alle vores indsatser. Det gør vi for at tilpasse vores tilbud til borgernes behov og derigennem sikre, at vi bruger vores penge på det, som vores brugere har allermest gavn af.\nEKSPERTERNE HAVDE DØMT MALENE UDE Her er historien om Malene, som med hjælp fra ASPA skiftede medicinen ud med Michelindesserter, og i dag er uddannet kok på gourmetrestauranten Formel B. Malene blev syg allerede i begyndelsen af 20’erne og fik hurtigt diagnosen paranoid skizofren. Ud over diagnosen fik Malene at vide, at det var en kronisk tilstand, og at hun aldrig ville blive rask. Hun kunne blive stabiliseret på medicin, men skulle ikke regne med nogensinde at kunne arbejde eller studere. Malene mødte gode kontaktpersoner, der hjalp hende med at trappe ud af medicinen, og hun fik mulighed for at hjælpe kokken på bostedet med at lave mad. Det lykkedes hende at kvitte medicinen og kom til ASPA, hvor hun begyndte at arbejde 4 timer om dagen i vores Café. Igen var det gode relationer, der gjorde forskellen. Som Malene selv beskriver det, udgjorde lederen af Cafeen forskellen mellem begrænsninger og håb. Her fik hun plads, de var gode til at lytte, men satte samtidig grænser og stillede krav. I dag arbejder Malene på fuld tid. Hun er færdig med sin uddannelse som kok.\nI juni 2016 kulminerede en lang periode, hvor Københavns Kommune havde været undervejs med en ny sammensætning af tilbuddene til psykisk sårbare borgere i København. ASPA lykkedes med at bevare alle deres indsatser indenfor beskæftigelse, uddannelse, åben anonym indsats og ældreindsats.\nKBH+ er et sted for unge, både dem der står på kanten af samfundet og dem, der allerede har fundet en plads. Vi danner sammen rammen for fælles-skaber, hvor det er en værdi at være forskellige, fordi vi skal inspireres af nogen, der ikke ligner os selv. I KBH+ findes et kulturmiljø, hvor fællesskab og aktiv ungdomsdeltagelse sætter rammen for de unges udvikling. Alt dette er muligt med støtte fra Bikubenfonden.\nALT UNDER ÉT TAG 2016 vil stå som forandringens år i KBH+, hvor integrationen af samarbejdet med tre forskellige forvaltninger og de tilhørende projekter skulle stå sin prøve. Alle vores initiativer – Imagine Nørrebro, 18+ klubben, samarbejdet med Beskæftigelses- og Integrationsforvaltningen samt kulturarbejdet med Bikubenfonden i spidsen – blev ikke alene fysisk samlet under et tag, men skulle i år også virkeliggøre synergieffekten i forhold til de unge, der kommer i huset. I KBH+ arbejder vi med en mangfoldig gruppe af unge, der står både udenfor og indenfor samfundets etablerede rammer. Vi ser de henviste, de frivillige og dem der selv opsøger os, men som helst vil være anonyme. Vi møder ham, der har flere fængselsdomme bag sig og gerne vil væk fra den kriminelle løbebane. Vi møder hende, der skal afsone samfundstjeneste og dem, som har klaret sig godt gennem tyve års skolegang, men som ikke rigtigt kan finde en mening med det hele. Vi møder dem, der sover på sofaer eller ikke længere har et sted at bo. Vi møder også ham, du kender, som bukkede under for konkurrenceræset og præstationspresset eller hende, der ikke længere tør gå ud af sin lejlighed.\nI KBH+ findes et kulturmiljø, som de unge selv er med til at forme, hvor musik, kreativitet, visuel kunst, teater og bevægelse er platformen for fortællinger, udvikling og aktiv ungdomsdeltagelse. Derfor kommer der også hver eneste dag unge, som har lyst til at lave deres egne kultur- eller virksomhedsprojekter, blive frivillige, undervise eller blot hænge ud, blive underholdt, bruge vores træningstilbud eller være en del af et fællesskab. Den nysgerrige læser, som godt kunne tænke sig at vide mere om, hvordan vi arbejder med de unge, kan læse mere på vores hjemmeside www.kbhplus.dk. Men denne gang vil vi give ordet til én af de unge selv, se næste side.\nI har spurgt mig om, hvordan jeg har oplevet min rejse i huset på Ragnhildgade og hvordan jeg tænker at unge bliver engageret i sit eget og andres liv. Som jeg har oplevet det, qua mit møde med KBH+ som såkaldt udsat ung, så møder I os, der kommer hos jer som mennesker. I tager os seriøst. I møder os som mennesker, der har ressourcer og drømme. Fra jeg begyndte at komme i Ragnhildgade, gik der ikke særlig længe, før I spurgte om jeg vil være med til at følge Folkemødeudfordringen og tage del i arbejdet med den. Og jeg blev spurgt om jeg kunne tænke mig at være med på Roskilde Festivalteamet. At I møder os, der kommer i en ret sårbar situation, som nogen, der kan noget, gør at vi faktisk tror på det. Og at vi GØR! Jeg tænker ikke engang kun på mig selv, men også på P, der jo er blomstret vildt op og har gang i et sejt radioprojekt, optrådte på Ungdommens Folkemøde – og som nu har et fedt job! Jeg kan ikke sætte det på formel, men jeg oplever at den måde I møder os på, gør at vi får lyst til at gøre noget ved verden. Vi kan nok ikke fikse den alene, men I giver os håbet om og mulighederne til faktisk at gøre noget. Og at forskellighed er nice. Vi kan alle noget, lige meget hvem vi er. Hvad jeg har oplevet hos jer, gør at jeg ikke bare sidder på mine arme og drømmer. Men at jeg har lyst til at ruske i folk, og få dem til at tage unge mere seriøst. Og at jeg tror på, at jeg kan. I giver os et fundament – med værktøjerne fra KBH+ Projektakademiet og mulighederne i jeres kulturinitiativer – til at vi kan prøve os selv af, og det vi tror, vi er gode til.\nHelt fysisk er der heller ikke særlig voksenpænt eller designermøbellækkert i KBH+ – det er et sted, hvor væggene, i hvert fald udenfor, formes af unge. Hvor vi er med til at forme, hvordan der skal se ud. Og I ansætter også unge mennesker. I tager os seriøst. Det gør, at vi tror på os selv og vores drømme. På mange måder er der bare ret frit i Ragnhildgade. Det er nemt at komme ind og være med. KBH+ er en juicepresser, hvor vi kommer ind som blandede frugter og grøntsager. En slags drømmecentrifuge. Vi unge kommer ind, møder andre unge, bliver slynget rundt i de projekter I og vi laver, og kommer ud som: Kapow! Frisk juice med bid i, der giver liv til vores drømme. I engagerer jer i os, og udbyttet er, at vi tager os selv ret seriøst og engagerer os i verden omkring os. Kærlig Hilsen, F\n(Brevet ovenfor er skrevet af en ung, der først kom i AskovFonden KBH+ henvist fra et jobcenter og sidenhen har engageret sig både i arbejdet og aktiviteterne i KBH+, men også i andre NGO´er og ungdomsfællesskaber udenfor vores organisation.)\nTAL FRA 2016 •\n18 nye kulturpiloter startede på KBH+ Projektakademiet\n117 unikke anonyme brugere kommer i KBH+ Klubben\n20 unge fra udsatte boligområder blev henvist af jobcenteret til KBH+ forløb i efteråret\n73 unge blev henvist til brobygning fra jobcenteret i 2016\n43,2% udsatte unge startede uddannelse eller fik et job\n19 afsluttede kulturprojekter 15 events afviklet af de frivillige Kulturmagere 10 Folkekøkkener afviklet i efteråret 54 unge og ansatte i AskovFonden planlagde og afviklede events på Roskilde Festivalen 250 ungdomsbilletter blev solgt til forestillinger af KBH+ kulturpartner Københavns musikteater (KMT) 4 nye kulturpartnere flyttede ind hos KBH+ i Ragnhildgade\nAskovFondens børnehus byder dagligt velkommen til 14 vuggestuebørn, 44 børnehavebørn, 60 fritidshjemsbørn og 32 unge i vores pigeklub. Vores miljø byder på anerkendelse og fokus på at skabe lige vilkår uden sproglige, sociale og kulturelle barrierer. I denne proces inddrager vi gerne naturen, hvor særligt vores udflytterdel i naturskønne omgivelser danner rammen.\nFORSØGSORDNING PÅ KLUBNIVEAU AskovFondens Pigeklub har sammen med 5 andre klubber fået politisk dispensation fra den centrale organisering med henblik på at sikre en mere håndholdt og distriktsorienteret indsats for de unge på indre Nørrebro. Pigeklubben har i den forbindelse fået opgaven at koordinere pigeindsatsen.\nSKOLEINDSATS PÅ TVÆRS\nBØRNERÅD PÅ FRITIDSHJEMMET\nAskovFondens Børnehus har fået til opgave at samle privatskolebørn i et fritidstilbud, der samarbejder med distrikternes folkeskolefritidstilbud. Det er af stor betydning for kvarterets børn, at der er nogen, der holder fokus på kendskab og forståelse på tværs af skoleorganiseringen.\nVi har i hele 2016 haft fokus på brugerinddragelse, hvor vi har eksperimenteret med forskellige former for feedback fra børnene. Fritidshjemmet har i den forbindelse etableret et børneråd. Børnerådet består af repræsentanter fra hver årgang og afholdes i officielle rammer sammen med institutionens leder. I børnerådet har man mulighed for at få indflydelse på institutionens rammer og kultur. Man kan sende punkter videre op i forældrebestyrelsen og – hvem ved – måske også få foretræde.\nNYT NETVÆRK PÅ NØRREBRO AskovFondens Børnehus har i samarbejde med 10 andre selvejende institutioner i skoledistrikterne Blågård og Guldberg oprettet et netværk, Nørrebro Netværk 1. Vi tror på, at en koordineret indsats på børne/ungeområdet – med respekt for institutionernes særegne profiler – kan sikre flest mulige børn en tryg og udviklende opvækst.\nPÆDAGOGISKE TILTAG I Børnehuset ser vi forældrene som den vigtigste ressource i børnenes udvikling. Vi har derfor fokus på forældrepartnerskaber, specielt omkring sprogudvikling, og vi har i 2016 afholdt et fyraftensarrangement med temaet ”børn med flere sprog” for forældrene. Ved arrangementet fortalte sprogvejleder Malene Meyer om alle de ting, man som forældre kan gøre i hverdagen for at understøtte barnets sproglige udvikling. Vuggestuen har fortsat fokus på den gode overgang og sammenhæng mellem hjem og vuggestue. I år har vi arbejdet med ”Barnets bog”, hvor familierne laver en lille bog med billeder af nøglepersonerne i barnets liv, som børnene kan have i vuggestuen.\nEKSTERNT SAMARBEJDE MED ASPA OG DESIGNERE Børnehuset har sammen med ASPA og designgruppen Stedsans samarbejdet med områdefornyelsen omkring den fremtidige benyttelse af pladsen ud for AskovFondens Børnehus. Der er tænkt nogle rigtige spændende tanker, og vi ser frem til at arbejde videre med at få det til at lande i 2017.\nPigeklubben har i forlængelse af den politiske beslutning om bevarelse arbejdet med demokratiforståelse med pigerne.\nDIALOG MOD VOLD 42\nDialog mod Vold er et landsdækkende psykologfagligt behandlingstilbud til udøvere af vold i nære relationer og deres familier. Vold i nære relationer har store konsekvenser for de udsatte og samfundet som helhed. Derfor er det nødvendigt med forebyggende og sociale indsatser, der kan stoppe volden dér, hvor den starter.\nDIALOG MOD VOLD SIKRES TRE ÅR FREM MED SATSPULJEMIDLER Dialog mod Vold modtog i november 2016 den meget glædelige besked, at vi får forlænget vores satspuljebevilling. Det betyder, at Dialog mod Vold også de kommende tre år kan tilbyde gratis behandling til familier, der henvender sig frivilligt, fordi de har problemer med vold i nære relationer. Vi ved, at mange af disse familier ikke er kendt af kommunerne. Det gratis tilbud er derfor afgørende for, at de får hjælp. Og dermed afgørende for børnene i disse familier. Når en familie kommer i behandling i Dialog mod Vold, får alle i familien hjælp. Det er og vil altid være kernen i Dialog mod Vold at stoppe volden dér, hvor den starter. Derfor er forudsætningen for at få hjælp, at udøveren tager ansvar og takker ja til at gå i behandling. Fordi vold er så stort et tabu, er der rigtig mange, der ikke tør tale om det og bede om hjælp. Mange familier er bange for at gå til kommunen, fordi de frygter, at deres børn så vil blive fjernet. For at nå denne målgruppe er det helt afgørende, at der findes et tilbud, hvor man kan henvende sig frivilligt og få hjælp til at stoppe volden.\nSAMARBEJDE MED KØBENHAVNS KOMMUNE I løbet af året har vi som led i et samarbejde med Københavns kommune hjulpet 25 familier, som har alvorlige problemer med vold i hjemmet. Vi ved, at vold mellem forældre påvirker børn mindst lige så meget, som når det er børnene selv, der bliver slået. Vold mellem forældre er psykisk vold mod børn. Derfor er det afgørende, at vi får stoppet volden og hjulpet børnene og den udsatte voksne. Det gør vi ved at tilbyde behandling både til den der udøver volden, men selvfølgelig også til de udsatte voksne og børn.\nVOLDSOM KÆRLIGHED TAKKER FOR NU – TAK TIL VELUXFONDEN! 44\n2016 var det sidste år i vores treårige bevilling fra Veluxfonden til projektet Voldsom Kærlighed. Voldsom Kærlighed har haft stor succes med at nå de unge. I alt 3600 unge har projektet været i kontakt med. Vi har været dér, hvor de unge er. Holdt workshops ude på mange af landets ungdomsuddannelser med interaktive workshops, der har fået de unge til at åbne sig og tale om det, som ellers er et tabu, nemlig når man er voldelig mod sin kæreste. Vi har været ude med workshops og events til festivaller, som for eksempel Roskilde og North Side. Vi har også tilbudt behandling til de unge, der udøver kærestevold. 70 unge har gennemført behandling, heraf har ca. halvdelen været drenge og halvdelen piger. Alle er stoppet med at udøve vold. En af de vigtige ting, vi har lært er, at det er helt afgørende at nå de unge tidligt. Før en voldelig adfærd forankrer sig, og før de unge stifter familie, får børn og risikerer at give den voldelige adfærd videre til næste generation. Projektet byggede på vores erfaring med behandling til voksne. 74% af de ca. 1500 udøvere, der har været i behandling i Dialog mod Vold, har selv oplevet vold i deres barndom.\nSAMARBEJDE MED KRIMINALFORSORGEN I vores samarbejde med Kriminalforsorgen har vi tilbudt behandling ude i landets fængsler til 108 indsatte, der har udøvet vold i nære relationer. Hver uge er vi således ude i alle landsdele og hos i alt 12 fængsler og arresthuse for at give behandling. Formålet er at stoppe den voldelige adfærd, så voldsudøverne ikke fortsætter deres voldelige adfærd, når de kommer ud igen.\nNYT SAMARBEJDSPROJEKT MED MANDECENTRET Som led i et nyt projekt, der skal sikre hjælp og støtte til mænd, der udsættes for partnervold, indgik Dialog mod Vold i 2016 samarbejde med Mandecentret. Samarbejdet indebærer, at de mænd, der henvender sig til Mandecentret, fordi de har været udsat for vold, tilbydes rådgivende parsamtaler i Dialog mod Vold sammen med deres partner (udøveren). Børnene tilbydes også samtaler, så de kan få støtte og hjælp til at bearbejde eventuelle traumer. Det er positivt, at indsatsen for at hjælpe voldsudsatte mænd og deres familier hermed styrkes.\n" EN AF DE VIGTIGE TING VI HAR LÆRT ER, AT DET ER\tHELT AFGØRENDE, AT NÅ DE UNGE TIDLIGT..." KAMPAGNE MOD VOLD MOD BØRN\nI november kørte en landsdækkende kampagne mod vold mod børn. Hovedafsenderne bag kampagnen var børneorganisationer som Red Barnet og Børns Vilkår. Dialog mod Vold samarbejdede med kampagnen og indgik blandt andet i en dokumentar, der blev sendt på DR2. I dokumentaren følger man Kenneth, der er en af vores klienter. Kenneth har udøvet partnervold, men som mange andre af vores klienter har han også selv været udsat for vold gennem sin barndom. Efter dokumentaren og dens fokus på, hvad der kan ligge til grund for, at udøve vold og, ikke mindst, hvad man kan gøre for at stoppe vold, er antallet af henvendelser til Dialog mod Vold steget kraftigt. Kampagnen har således haft positiv effekt i forhold til at bryde med det tabu, der er om vold i familien.\nI 2016 har Dialog mod Vold præsenteret vores behandling og resultater til en række nordiske og europiske konferencer. Vi har været i Athen til en europæisk konference med fokus på kærestevold eller Dating Violence. Vi har været i Oslo til et ekspertmøde, hvor vi var med til at stifte et nordisk netværk om kærestevold. Vi har været i Helsinki til en nordisk konference om behandling af voldsudøvere, hvor samarbejdet om nordisk udøverbehandling — forskning såvel som indsatser — blev styrket. Endelig har vi været rundt i hele Danmark til mange arrangementer i kommuner, på skoler og i Kriminalforsorgen og delt vores viden og erfaringer med andre aktører på området. 2016 har været et år, hvor Dialog mod Vold har bidraget aktivt til, at der er kommet et styrket fokus på vold i nære relationer, og at der er mulighed for at få hjælp for hele familien.\nAskovhus tilbyder social rehabilitering til mennesker med både lettere og svære spiseforstyrrelser. Askovhus består af dagtilbud, botilbud, et beskæftigelsesforløb samt terapi, supervision og kurser og workshops.\nI Askovhus arbejder vi med kultur som en af husets grundsten i den sociale rehabilitering for borgere med spiseforstyrrelser. Vi inddrager kunst og kultur, som har mange forskellige facetter, i den rehabiliterende indsats, f.eks. når vores brugere går i teatret eller på museer. Det er vigtigt, at dagligdagen for husets brugere også indeholder berigende oplevelser, der fokuserer opmærksomheden mod noget andet end behandling og det kontinuerlige arbejde med sig selv.\nI 2016 har Askovhus derudover dyrket de kulturelle samarbejder. Vi har endnu engang arbejdet med det børne- og ungefokuserede teater, Teater Kompas, denne gang om forestillingen Splittet Spor. Her har både medarbejdere og beboere i Askovhus bidraget med faglig viden og egne erfaringer, der har fungeret som et inspirationsgrundlag for forestillingen, som omhandler dysfunktionelle familier og spørgsmålet om, hvorvidt man kan bryde den negative sociale arv.\nAskovhus fik henover sommeren sit helt eget bibliotek doneret af organisationen Læs for Livet, så nu har husets beboere mulighed for at dykke ned i alskens litteratur og dyrke mange forskellige emner. Læs for Livet får bøgerne doneret, og biblioteket bliver vedligeholdt løbende.\nEt andet kulturelt partnerskab er AskovFondens treårige samarbejde med Roskilde Festivalen om Changeprogrammet, som Askovhus også er en aktiv del af. I 2016 var Askovhus med på årets festival med debateventen ’Er du syg, vi er ens?!’ om lighed i forhold til psykisk sårbarhed. Eventen blev arrangeret af Askovhus’ brugere i samarbejde med ASPA, og festivalgængerne blev udfordret på tabuer og fordomme om psykisk sårbare. Askovhus vil ligeledes være med næste år, hvor emnet “kulturel lighed” sættes til debat, og arbejdet er allerede skudt i gang med workshops for brugerne i de forskellige afdelinger.\nTerapifagligt arbejder Askovhus også med kultur i det rehabiliterende arbejde med husets brugere, hvor kunstterapi nu også er en integreret del af huset. Kunstterapien tilbyder en udtryksform for de stærke følelser, tanker og kropslige fornemmelser, som målgruppen har svært ved at sætte ord på.\nKULTUR SOM EN GRUNDSTEN\n" I ASKOVHUS\nDYRKER\tVI DEN FAGLIGE INDSIGT, BÅDE INDADTIL OG UDADTIL ..." 50\nUDDANNELSE OG BESKÆFTIGELSE SOM DRIVKRAFT Askovhus var med på Bornholm til årets Folkemøde, hvor vi satte fokus på, hvor vigtigt det er at give tid og plads til også at arbejde med ens drømme og mål for livet, når man har en spiseforstyrrelse. Uddannelse og beskæftigelse kan være en kæmpe drivkraft til at komme ud af spiseforstyrrelsens greb. Dét arbejder vi også med i Askovhus’ beskæftigelsesforløb, som nu kører for fjerde år. Her indgår brugerne i et specielt tilrettelagt forløb efter lov om aktiv beskæftigelse. Det ruster dem til at blive job- eller uddannelsesparate. I alt er 86 procent af Askovhus’ brugere i gang med beskæftigelsesrettede aktiviteter, herunder uddannelse, job, praktik m.v.\nAF BRUGERE ER I GANG MED UDDANELSE ELLER JOB\nVIDENDELING OG FAGLIG INDSIGT – BÅDE INDADTIL OG UDADTIL I Askovhus dyrker vi den faglige indsigt, både indadtil og udadtil. Vi arbejder hele tiden på at suge ny viden til os og på at blive bedre til det, vi allerede gør godt. I år har Askovhus dygtiggjort sig i forhold til samlermani og Autisme Spektrum Forstyrrelse, der begge kan optræde som komorbide lidelser til spiseforstyrrelsen.\nDerudover har Askovhus i 2016 samarbejdet med 40 forskellige kommuner på landsplan i forhold til råd, vejledning og konkrete borgerforløb samt opnået en plads i Dansk Selskab for Spiseforstyrrelsers’ bestyrelse, hvorfra Askovhus nu kan bidrage med vores viden og erfaring om målgruppen.\nI 2016 fik Askovhus topkarakter i tilsynsrapporten fra Socialtilsynet med ordene ”… Askovhus er et yderst relevant og velkvalificeret tilbud til målgruppen…”.\nDet første verdensomspændende initiativ for at sætte fokus på kampen mod spiseforstyrrelser – World Eating Disorder Day – så også dagens lys i 2016. Askovhus var med til at markere dagen d. 2. juni, dels ved at lave et internt arrangement for husets beboere, og dels ved – i fællesskab med andre organisationer verden over – at sætte fokus på mange af de myter, der stadig gør sig gældende i forhold til spiseforstyrrelser.\nI Askovhus er vi også aktive med selv at dele ud af vores erfaring og viden om social rehabilitering og spiseforstyrrelser. Kommuner og organisationer har især været interesserede i Askovhus’ særlige boform, hvor studerende bor sammen med de mennesker, der er i rehabilitering. Askovhus har afholdt workshops og oplæg om beskæftigelsesindsatsen, social rehabilitering og de nationale retningslinjer for borgere med svære spiseforstyrrelser, som Askovhus var med til at udvikle i 2015.\nASKOVFONDEN FORDI ALLE VINDER, NÅR INGEN TABER AskovFonden er en NGO, der udvikler løsninger på samfundets aktuelle sociale problemer. Vores løsninger bygger relationer til udsatte borgere i Danmark med det mål, at de får styrken og modet til at tage ansvar for deres eget liv og det samfund, de er en del af. I et samarbejde med AskovFonden går borgerne fra at være en omkostning til at blive et aktiv i og for samfundet. I vores seks afdelinger tilbyder vi hjælp og støtte til over 2000 mennesker hvert år.\nMir Skolerne er specialskoler/behandlingsskoler for udsatte og psykisk sårbare børn. Børnene er normalt begavede, men har udfordringer indenfor fx autismeområdet, ADHD, OCD, angst eller socio-emotionelle problemstillinger. Vi tager udgangspunkt i den enkelte elevs potentialer og styrker, og giver eleverne de bedste muligheder for faglig læring, personlig udvikling og trivsel, så de kan vende tilbage til den ordinære folkeskole.\nAskovFondens Socialpsykiatri henvender sig til mennesker med psykiske sårbarheder. Vi tilbyder aktiviteter og socialt samvær og faciliteter tilknytning til beskæftigelses- og uddannelsestilbud. Vi samarbejder med den enkelte ud fra behov og ønsker, og giver mulighed for personlige samtaler/gruppeforløb, men også anonymitet for mennesker der søger et ikke struktureret samvær.\nKBH+ er et sted for unge, både dem der står på kanten af samfundet og dem, der allerede har fundet en plads. Vi danner sammen rammen for fællesskaber, hvor det er en værdi at være forskellige, fordi vi skal inspireres af nogen, der ikke ligner os selv. I KBH+ findes et kulturmiljø, hvor fællesskab og aktiv ungdomsdeltagelse sætter rammen for de unges udvikling. Børnehuset byder dagligt velkommen til 14 vuggestuebørn, 44 børnehavebørn, 60 fritidshjemsbørn og 32 unge i vores pigeklub. Vores miljø byder på anerkendelse og fokus på at skabe lige vilkår uden sproglige, sociale og kulturelle barrierer. I denne proces inddrager vi gerne naturen, hvor særligt vores udflytterdel i naturskønne omgivelser danner rammen.\nAskovhus tilbyder social rehabilitering til mennesker med både lette og svære spiseforstyrrelser. Askovhus består af både dagtilbud, botilbud, et beskæftigelsesforløb samt terapi, supervision og kurser og workshops.\nStruenseegade 9, 4. sal, 2200 København N info@askovfonden.dk www.askovfonden.dk\nAskovFonden Årsberetning 2016


ABB | lex.dk – Den Store Danske\nABB, Asea Brown Bovery, svensk-schweizisk industrikoncern, dannet i 1988 ved en sammenlægning af det svenske selskab ASEA (Allmänna Svenska Elektriska Aktiebolaget, grdl. 1883) og det schweiziske Brown Boveri & Cie (grdl. 1891). Koncernen, der er ligeligt ejet af ASEA og Brown Boveri, driver virksomheder med primært kraftværksteknologi og automatisering som forretningsområder. Hovedsædet ligger i Zürich.\nASEA blev stiftet i Stockholm med ingeniør Jonas Wenströms (1855-93) opfindelse af en trefaset transformer som grundlag. Familien Wallenberg fik indflydelse på ASEA efter en finansiel krise i 1903. ASEAs samdrift med Brown Boveri & Cie blev indledt, da den schweiziske virksomhed var i krise.\nABB's aktiviteter i Danmark er reduceret kraftigt efter 2000, hvor koncernen afhændede bl.a. togfabrikken Scandia i Randers og fjernvarmerørproducenten ABB I.C. Møller i Fredericia.\nKoncernen har 147.000 ansatte i ca. 100 lande, heraf ca. 600 i Danmark, og en omsætning på 42 mia. dollar (2014).\nVil du citere denne artikel? Kopier denne tekst og indsæt den i din litteraturliste: Dietrich, Ove W.: ABB i Den Store Danske på lex.dk. Hentet fra https://denstoredanske.lex.dk/ABB


Hjælp - Casino - Johnan Legendarian\nVelkommen til Legends - Johnan Legendarian, en videospilleautomat med udvidende symboler og 2 bonusspil med free spins.\nFølg Johnan i hans søgen efter de forsvundne byer, mens han kæmper sig vej forbi mytiske væsner fra tidernes morgen. Det er en klassisk 5x3 videospilleautomat med 10 gevinstlinjer, Wilds som også er Scattere, et Free Spin spil, der låses op ved at samle Scattere.\nHovedspillet har 10 gevinstlinjer, der giver gevinst fra venstre til højre. Kun den største gevinst pr. linje udbetales. Wild symboler opfører sig som en Wild og en scatter. Som Wild erstatter den alle andre symboler.\nNår 3+ scattere lander på hjulene, låser den Free Spins tilstanden op og giver 10 free spins. Når 2+ scattere lander på hjulene, indsamles de, og hver scatter giver 1 point i tælleren. Når den når 770 points låser den Super free spins spillet op.\nBonussymboler indsamles og gemmes pr. indsatsniveau.\nDe indsamlede bonus symboler vises i baren under hjulene.\nHvis Free spins og Super free spins udløses på samme tid, vil Free spins spilles først og derefter Super free spins.\nUnder gratis spil indsamles bonussymboler ikke til det samlede fremskridt.\nRam 3+ Free Spin symboler i basisspillet for at udløse Free Spins. 10 free spins tildeles. Med samme mekanisme som i basisspillet, men i starten af spillet vil et tilfældigt symbol blive valgt som det udvidende symbol. Udvidede symboler kan ikke erstattes af Wilds og de giver endda gevinst på ikke-sammenhængende positioner.\nNår en almindelige gevinst udregnes og der er specielle symboler i panelet, vil disse udvides til at dække hele hjulet, hvor de er placeret, og yderligere gevinster kan tildeles. Som i hovedspillet, hvis 3 eller flere Scattere vises i panelet, nulstilles free spins-tælleren til 10, og et ekstra specielt symbol tildeles tilfældigt. Op til 9 udvidende symboler kan tildeles.\nBonussymbolet kan ikke vælges som et udvidende symbol.\nUdvidende symboler vises under spillets hjul.\nDe gratis spil kan genudløses op til 9 gange.\nSaml 770 point for at udløse Super free spins. 10 free spins tildeles. Med samme mekanisme som i free spins, men udover at nulstille free spin-tæller, giver den også 10 ekstra free spins, når den genudløses.\nHvis tre eller flere identiske symboler er på linje, kan du finde gevinstværdien i den dynamiske gevinsttabel. Der kan du finde værdien for alle symboler for 3 i træk, 4 i træk og 5 i træk. Kun den højest vindende kombination pr. linje giver gevinst.\nScatter symbolet giver gevinst hvor som helst. Scatter gevinster ganges med den samlede indsats og tilføjes til linjegevinsten.\nDer kan være uoverensstemmelse mellem summen af de individuelle gevinster i samlingen Free Spins fra det, der vises i den samlede gevinst. Den samlede gevinst-slutskærm viser den endelige afrundede gevinst.\nTryk på menuikonet for at åbne og lukke menuen.\nLyde – (hvis tilgængelig) Tænder eller slukker for lyden.\nIndsats – Viser den nuværende indsats. Tryk for at vælge/ændre indsatsen.\nAutospil Knap – (hvis tilgængelig) Du kan bruge Autospil til at spille flere runder automatisk. Det kan slås fra når som helst. Tryk på ‘Autospil’ knappen for at komme til Autospil-menuen. Vælg antallet af runder. Vælg tabsgrænse (hvis tilgængelig). Vælg maksimal single gevinst (hvis tilgængelig) Start Autospil ved at trykke på ‘Start’ knappen. Du kan se antallet af tilbageværende runder på stopknappen. Når Autospil kører, vil alle resterende runder blive annulleret ved trykke på stopknappen.\nHurtig Spil Knap – (hvis tilgængelig) Tryk for at starte eller slutte hurtig spil af runder.\nDen maksimale registrerede gevinst er x5000 og det skete én gang i 1.000.000.000 simulerede spilrunder\nDette er spillereglerne version 1.0, dateret 29/03/2021. For at se tidligere versioner, bedes du venligst udfylde kontaktformularen på http://www.yggdrasilgaming.com/en/contact-us\nSeneste opdatering: 29-03-2021


Erklæring om databeskyttelse – Officiel hjemmeside for Old Street Courtyard (Free Pick up Service) | Privat indkvartering i Huangshan\nDenne erklæring om databeskyttelse gælder for www.oldstreetcourtyard.com, der er ejet og administreres af Old Street Courtyard (Free Pick up Service). Erklæringen om databeskyttelse beskriver hvordan vi indsamler og anvender de oplysninger, herunder personlige oplysninger, som du udfylder på vores website: www.oldstreetcourtyard.com. Den beskriver også de valgmuligheder du har hvad angår vores brug af dine personlige oplysninger samt hvordan du kan få adgang til og opdatere disse oplysninger.\nHvis du ikke ønsker at oplysningerne bliver anvendt som beskrevet i afsnit C-F, og du ikke har mulighed for at fravælge det direkte (f.eks. i dine kontoindstillinger), bedes du kontakte hsxjty@163.com .\nVi er afhængige af din hjælp til at sikre at dine personlige oplysninger er fuldstændige, opdaterede og aktuelle. Du bedes informere os med det samme hvis dine personlige oplysninger har ændret sig eller ikke er korrekte. Det kan du gøre ved at kontakte hsxjty@163.com . Vi behandler din henvendelse i overensstemmelse med gældende lovgivning.\nHvis du har spørgsmål eller bekymringer angående vores håndtering af dine personlige oplysninger, eller du ønsker at udøve nogen af dine rettigheder i forbindelse med denne meddelelse, er du velkommen til at kontakte os via hsxjty@163.com . Du kan også rette spørgsmål og klager til din lokale datatilsynsmyndighed.


Billige Hoteller, Bed and Breakfast, Lejligheder og Hoteller i Rom | Rome30.com\nAt besøge Rom er som at besøge et sted, hvis lige ikke findes noget andet sted i verden. Denne rige og magtfulde italienske by tilbyder en unik mulighed for at rejse gennem tiden, på en fantastisk rejse fra en storslået fortid til en spændende nutid, der er på forkant med moden og den moderne kunst, som blomstrer i hvert eneste hjørne af Rom.\nOveralt er der kunstneriske mesterværker, og imponerende rigdomme knejser på toppen af et af “verdens syv nye underværker” der ligger for dine fødder – det betagende Colloseum. Det historiske centrum domineres af "Roms syv høje" der udgør hjertet af denne unikke by. Når man går gennem Roms karakteristiske gader ser man levn fra fortiden alle steder i form af storheden og overfloden af alting – det antikke Roms enorme kulturelle og historiske betydning er synligt i hvert eneste af dine skridt. Verdens mindste nation er placeret i Rom: Vatikanstaten. Dette pragtfulde sted er hovedsæde for den eneste religion der er repræsenteret i FN, og det er her den nuværende pave Benedikt 16. har hjemme. Det verdensberømte og meget beundrede Sixtinske Kapel ("Cappella Sistina" på italiensk), der ligger i nærheden af det Apostolske Palads, er en af renæssancens allerstørste konstruktioner. Kapellets utrolige malede loft er skabt af Michelangelo, og det betragtes som et uvurderligt mesterværk. Men det var ikke kun Michelangelo der efterlod sig en storslået arv i Vatikanstaten; her findes også fantastiske kunstværker af Rafael (Rafaels rum), Leonardo Da Vinci og Botticelli og mange flere.\nRom er meget mere end blot historien om og arven fra oldtidens rige. Den italienske metropol er også et vigtigt midtpunkt for musik, og byen er vært for en af verdens ældste musikalske institutioner: Accademia Nazionale di Santa Cecilia (grundlagt i 1585). Italiensk filmkunst er respekteret og beundret verden over. Marcello Mastroianni, Sophia Loren, Federico Fellini, Roberto Benigni og tilmed den sexede Monica Bellucci er blot nogle få af de navne, som millioner af filminteresserede fans holder af. Rom er også hjemsted for Cinecittà Studios, der er Kontinentaleuropas største film- og tv-produktionsstudie, og byen er centrum for den karakteristiske italienske filmindustri. Fortab dig selv i den spændende og betagende skønhed fra Den Evige Stad!\nHoteller i nærheden af populære turistattraktioner i Rom\nAlle interessante steder i Rom: Vælg her Appian Way Arch of Titus Auditorium Parco della Musica Basilica di San Paolo Fuori le Mura Basilica of Maxentius and Constantine Campo de' Fiori Capitoline Museums Castel Sant'Angelo Church of the Gesù Cinecittà Circus Maximus Colonna Gallery Colosseum Fiera di Roma Fiumicino Airport Foro Italico Forum Galleria Borghese Janiculum Hill Largo di Torre Argentina Mausoleum of Augustus Museo di Roma National Gallery of Ancient Art National Monument to Victor Emmanuel II National Museum of the Palazzo Venezia Olympic Stadium Palatine Hill Palazzetto dello Sport Pantheon Piazza Barberini Piazza Bologna Piazza Navona Piazza del Campidoglio Piazza del Popolo Pincian Hill Ponte Rotto Porta San Sebastiano Quirinal Palace Roma Ostiense Station Roma Termini Station Roma Tiburtina Station Rome Ciampino Airport Rome Zoo Bioparco Sant'Ivo alla Sapienza Santa Maria Maggiore Santa Maria dei Miracoli & Santa Maria die Montesanto Santa Maria del Popolo Santa Maria della Concezione dei Cappuccini Santa Maria di Loreto Santa Maria in Cosmedin Santa Maria sopra Minerva Sapienza University of Rome Sistine Chapel Spanish Steps St. Peter's Basilica St John Lateran's Basilica Stadio Flaminio Temple of Concord Temple of Saturn Tiber Island Trastevere Station Trevi Fountain Triton Fountain Vatican City Vatican Museums Via Condotti Via Veneto Via del Corso Villa Ada Villa Borghese Villa Pamphili Områder i Rom Vælg her Aventine Hill Esquiline Hill Flaminio Jewish Ghetto Nomentana Ostia Ostiense Piazza della Repubblica Pigneto Prati Quirinal Hill Rome Centre Salario San Lorenzo Testaccio Tiburtino Trastevere\nHvorfor er det bedre at benytte rome30.com frem for andre booking-hjemmesider?


Cane-line er danske havemøbler | Læs om Cane-line her\nLige fra starten af har Cane-lines mission været at designe havemøbler, hvor æstetikken og funktionaliteten går op i en højere enhed. De har derfor specialiseret sig i at skabe eksklusive møbler af håndvævede materialer. Møblerne imødekommer forbrugernes ønske om et eksklusivt udseende uden, at det går udover selve komforten. Møblerne er produceret i et slidstærkt materiale, der tåler både vand og dårligt vejr – møblerne kan derfor holde til at stå i haven hele året rundt uden, at det forkorter levetiden på møblerne. Derudover er der minimal vedligeholdelse forbundet med møblerne, da de blot kræver en almindelig afvaskning for at fremstå flotte og præsentable igen. Møblerne er flettet af et let materiale, hvilket gør dem meget praktiske, da de nemt kan flyttes rundt på uden, at man skader sin ryg. Det vil sige, at når solen flytter sig, så kan du og din liggestol nemt gøre det samme. På denne måde kan du nyde godt af solen hele dagen, og du får det fulde udbytte af de lange sommerdage.\nCane-line har et stort sortiment af havemøbler, og du har derfor rig mulighed for at indrette dit udeliv lige, som du vil. Du kan få alt lige fra havestole til haveborde, liggestole, lounge møbler og caféborde. Hvis du leder efter et havebord, er der mange forskellige udgaver, som du kan vælge imellem. Så uanset om du leder efter et langbord med plads til mange, der kan bruges til festlige stunder i haven, eller om du skal bruge et almindeligt havebord, som kernefamilien kan samles omkring efter en lang hverdag og nyde en god middag, så har Cane-line helt sikkert et bord, der kan indfri dit behov og ønske. Vores serie med caféborde kunne også være en mulighed, hvis du har et lille område i din have, der indbyder til en hyggelig stund kun mellem to personer.\nSå meget kort fortalt: uanset hvilket udtryk og hvilken stemning, du ønsker at skabe i din have, så kan dette opnås med et af Cane-lines mange design.\nUdover havemøbler så producerer Cane-line også en masse forskelligt tilbehør til udendørs brug. Dette indebærer alt lige fra hynder, puder, plaider, til bakker, blomsterkrukker, hyndebokse, parasoller og pavillioner. Du kan således finde alt, hvad hjertet begærer, og du kan hurtigt få skabt en stemningsfuld have, som indbyder til sjov og hygge under åben himmel.\nHvis du ønsker at skabe flere hyggelige minder i det fri, så kan du med fordel vælge Cane-lines havemøbler, som er skabt til de danske sommerdage. Hos Manilla-Huset i Aarhus kan du finde et stort udvalg af Cane-lines kollektion. Manilla-huset er en specialforretning, der sælger fletmøbler i en god kvalitet. Ved at besøge den fysiske butik, kan du se et stort udvalg af deres Cane-line møbler, og butikkens medarbejdere står altid klar med hjælp og rådgivning.\nBy trendnu|2017-06-27T08:11:09+00:00juli 8th, 2017|Design, Hus og have, Livsstil, Møbler|Kommentarer lukket til Cane-line


Europæisk projekt vil forbedre animalsk produktion: Skal afdække interaktionen mellem dyr og mikroorganismer på mikroniveau – Københavns Universitet\nEuropæisk projekt vil ...\nEuropæisk projekt vil forbedre animalsk produktion: Skal afdække interaktionen mellem dyr og mikroorganismer på mikroniveau\nDet nye europæiske forskningsprojekt ”3D'omics” skal forsøge at løse nogle af de største udfordringer i animalsk produktion ved at skabe og optimere en teknologi til at forstå forholdet mellem dyr og mikrobioter i mikroskala. Teknologien vil blive implementeret i to produktionssystemer, nemlig i fjerkræ og svin. Projektet involverer både universitets- og industrielle partnere og vil over de næste fire år modtage 10 millioner euro fra EU Horizon 2020.\nMilliarder af husdyr giver mad til mennesker over hele verden. Imidlertid giver den enorme skala for animalsk produktion også væsentlige udfordringer: Produktion af betydelige mængder affald, brug af antibiotika og forbrug af meget store mængder afgrøder.\n”Tarm-mikroorganismer har en systemisk indvirkning på mange biologiske processer hos husdyr. Derfor anses en forståelse af interaktionerne mellem dyr og mikrobioter for at være et af de vigtigste skridt til at opnå en effektiv animalsk produktion, mere bæredygtige procedurer og en forbedring af dyrevelfærden,” siger Antton Alberdi, lektor ved Center for Evolutionary Hologenomics, Globe Institute.\nAfdækning af mikrobiointeraktioner i et 3D-miljø\nProjektet er en del af Horizon 2020’s forsknings- og innovationsaktioner og involverer 11 europæiske lande. 3D’omics vil modtage 10 millioner euro i løbet af de næste fire år med Københavns Universitet (KU) som den koordinerende institution. KU er involveret via institutterne Globe Institute, Institut for Veterinær- og Husdyrvidenskab, Biologisk Institut og Institut for Fødevare- og Ressourceøkonomi, der repræsenterer Det Sundhedsvidenskabelige Fakultet og Det Natur- og Biovidenskabelige Fakultet.\nUd over KU er følgende institutioner involveret.\nUniversity of Veterinary Medicine (Østrig)\nETH Zurich (Schweiz)\nCentro Nacional de Análisis Genómico (Spanien)\nMax Delbrück Center for Molecular Medicine (Tyskland)\nAviagen, fjerkræavl (Storbritannien)\nNorsvin, svineavl (Norge)\nBiomin, fodertilsætningsstoffer (Østrig)\nNovogene, sekventeringstjenester (Holland)\nAfekta, metabolomics-tjenester (Finland)\nProjektet sigter mod at udvikle en helt ny teknologi, der fungerer som en ramme for dataanalyse i mikroskala. Teknologien vil gøre det muligt for forskere at ”se” interaktioner tredimensionelt blandt mikrober og med andre mikrober såvel som med værten – deraf projektets navn, 3D'omics.\nOg forskere har behov for en ny metode for at komme videre i forståelsen af de komplicerede interaktioner i mikroskala, forklarer Antton Alberdi.\n”En analogi til de nuværende procedurer, der anvendes til analyse af tarmmikrobielle miljøer, ville være at samle træer og fugle i Amazonas regnskov, blande dem alle i en kæmpe blender, ekstrahere DNA fra blandingen til rekonstruktion af deres genomer og til sidst forsøge at bestemme, hvilken fugl der bygger rede i hvilket træ. Det er klart, at fremgangsmåden kan forbedres,” siger han.\nVed at generere billeddannelse af høj kvalitet og molekylære data bliver forskerne i stand til at rekonstruere interaktioner blandt bakterier såvel som mellem bakterier og dyreværter, mens de samtidig kan tage højde for deres tredimensionelle rumlige træk.\nTeknologien kombinerer forskellige typer biologiske data, herunder fluorescensbilleddannelse, bakteriel genomsekventering, genekspressionsdata og metabolomics, til at rekonstruere de biomolekylære interaktioner mellem bakterier og animalske tarmceller i tre dimensioner.\n”3D’omics er organiseret i tre faser,” forklarer Antton Alberdi.\n”I første fase vil konsortiet udvikle og optimere 3D’omics-teknologien fra bunden og frem til dataanalyse gennem tværfagligt samarbejde mellem flere partnere med meget forskellige ekspertiser,” siger han.\nI anden fase implementeres den udviklede teknologi i to produktionssystemer, nemlig fjerkræ og svin, med det formål at tackle specifikke produktionsudfordringer. For fjerkræ er målet f.eks. at forstå de specifikke mekanismer for et fodertilsætningsstof i kyllinger.\n”Vi vil også undersøge interaktionerne mellem dødbringende patogenicitet i kalkuner og den tarmmikroflora, der er nødvendig for at udvikle patogeniteten. I svin vil vi undersøge, hvordan fibre, der er beregnet på at øge væksten af specifikke mikroorganismer, modificerer mikrobielle optagelser, og hvordan dette påvirker fordøjeligheden af næringsstoffer,” forklarer Antton Alberdi.\nI tredje fase vurderes virkningen af 3D’omics-teknologien samt muligheden for at implementere den i de nuværende industrielle systemer.\nDen metodologiske ramme vil blive stillet til rådighed for en række videnskabelige discipliner, herunder dyre- og biovidenskab, samt grundlæggende økologi og evolution.\nProjektkoordinator Antton Alberdi\n+45 53 84 01 19 (DK)\n+45 34 667 498 730 (ES)


Aalborg laver YouTube-kanal for demensramte\nAalborg har lavet en digital løsning til demensramte. Foto: Colourbox\n27.03.2020 kl. 13.13\nVideoer afløser aktivitetstilbud under coronakrisen.\nAlle landets kommuner har lukket ned for aktivitetstilbud for demensramte og deres pårørende under coronakrisen, men i Aalborg har man fundet på en løsning, der i nogen udstrækning kan stå i stedet for de normale fysiske aktiviteter.\nProjektet Aktiv med Demens, der er et tværkommunalt samarbejde mellem flere nordjyske kommuner, lancerer nu i samarbejde med Aalborg Kommunes Videnscenter for Demens en YouTube-kanal med aktiviteter for familier berørt af demens.\n– Vi ved, at aktiviteter og socialt samvær er meget vigtigt i forhold til demenssygdomme, hvis man vil vedligeholde færdigheder og forebygge tristhed og isolation. Lige nu er det ikke en mulighed, så derfor har vi tænkt ud af boksen og lavet en YouTube-kanal til vores borgere, fortæller projektleder Kirsten Sværke fra Aktiv med Demens i en pressemeddelelse.\nMaterialet består af små videoer af typisk to til fire minutters længde, som omhandler forskellige typer af aktiviteter. Der lægges blandt andet vægt på fysisk træning, hjernetræning og socialt samvær.\nMålgruppen er primært hjemmeboende mennesker med demens, som kan se de små film sammen med deres pårørende og lave øvelserne sammen. Det er altså ikke læringsmateriale til fagpersonale, men i stedet konkrete øvelser, som kan laves af borgerne hjemme ved køkkenbordet, i haven eller på stuegulvet.\n– Der vil også være små film kaldet ”Helt i skoven”, som forsøger at skabe et fællesskab og nærvær på langdistance. Vi vil opfordre alle familier, som er berørt af demens til at prøve at se filmene og lave de her ting derhjemme – dels for at holde sig i gang sammen, men mindst lige så meget også for at få et smil på læben, siger Kirsten Sværke.\nAlle videoerne bliver lavet af kendte medarbejdere fra Aktiv med demens og Videnscenter for demens i Aalborg Kommune. masp@kl.dk\nCOVID19, Sundhed, Ældre\nSvar på dette indlæg: Aalborg laver YouTube-kanal for demensramte Felter med * skal udfyldes